elte Bárczi Gusztáv Gyógypedagógiai Kar (ELTE BGGYK)
2017. évi felvételi tájékoztató
alapképzésre (BA) jelentkezők részére

Jelentkezési határidő: 2017. február 15.

**Elérhetőségek:**

1097 Budapest, Ecseri út 3. E-mail: to@barczi.elte.hu; Honlap: [www.barczi.elte.hu](http://www.barczi.elte.hu)

Telefon: (1) 358-5500; Fax: (1) 348-3186 Felvételi ügyintézés: H-P: 9.00-14.00

**alapképzésben Meghirdetett szakok
(nappali; részidős)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Képz. szint | Munka-rend | Fin. forma | Meghirdetett képzés | Önköltség (félév) | Képz. idő (félév) | Kapacitás min. < max. | Érettségi követelmények | Képz. terület | Pontsz. fels. okl.IGEN / NEM |
| A | N | Á | gyógypedagógia (Budapest)(1)(2) | támogatott | 8 | 15 < 220 | magyar nyelv és irodalom és biológia v. egy idegen nyelv(5) | PED | IGEN |
| A | N | K | gyógypedagógia (Budapest)(1)(2) | 275000 |
| A | L | Á | gyógypedagógia (Budapest)(1)(2)(4) | támogatott | 15 < 280 |
| A | L | K | gyógypedagógia (Budapest)(1)(2)(4) | 250000 |
| A | L | Á | gyógypedagógia (Nyíregyháza)(1)(3)(4) | támogatott | 30 < 40 |
| A | L | K | gyógypedagógia (Nyíregyháza)(1)(3)(4) | 250000 |

1. A szakon 30 kredit értékű egy félévig tartó szakmai gyakorlatot kell teljesíteni.
2. Választható szakirányok: autizmus spektrum pedagógiája, értelmileg akadályozottak pedagógiája, hallássérültek pedagógiája, látássérültek pedagógiája, logopédia, pszichopedagógia, szomatopedagógia, tanulásban akadályozottak pedagógiája.
3. Választható szakirányok: logopédia, tanulásban akadályozottak pedagógiája.
4. A levelező munkarendű képzésben a hallgatók tanóráira tömbösítve, legfeljebb kettő hetenként munkanapokon vagy a heti pihenőnapon kerül sor.
5. Választható nyelvek: angol nyelv, francia nyelv, német nyelv, orosz nyelv, román nyelv, román nyelv és irodalom, szerb nyelv, szerb nyelv és irodalom, szlovák nyelv, szlovák nyelv és irodalom.

**Felsőfokú oklevél alapján számított felvételi pontszám**

Alapképzési szakra történő jelentkezés esetén a felsőfokú végzettséggel rendelkező (diplomás) jelentkező számára az oklevél minősítése alapján is kiszámítható az összpontszám. A gyógypedagógia alapképzési szakra történő jelentkezés esetében bármely felsőfokú végzettséget igazoló oklevél elfogadható, melyeket a Kar az alábbi feltételek szerint rangsorol (1. táblázat).

**1. csoport**: ***pedagógusképzés képzési terület szakjai*** (csecsemő- és kisgyermeknevelő, óvodapedagógus, konduktor, tanító, gyógypedagógus, közismereti tanár /minden szintű és szakos/); ***társadalomtudományi képzési terület szociális képzési ág szakjai*** (szociális munkás, szociálpedagógus) esetén az 5,00 diplomaátlagra 400 pontot adunk, majd tizedesenként **3-3 ponttal kevesebbet** (tehát 4,9-re 397 pontot, 4,8-ra 394 pontot stb.).

**2. csoport**: ***egészségtudományi*** képzési terület itt ***felsorolt szakjai*** (ápolás és betegellátás – gyógytornász szakirány, általános orvos); ***bölcsészettudományi*** képzési terület itt ***felsorolt szakjai*** (pedagógia BA, andragógia BA és MA, pszichológia BA és MA, neveléstudományi MA); ***sporttudományi képzési terület*** itt felsorolt szakjai (testnevelő-edző, gyógytestnevelő, humánkineziológus); továbbá ***egyéb tanári végzettségek*** (szakmai tanár, műszaki szakoktató, nevelőtanár, mérnök-tanár, pedagógiatanár) esetén az 5,00-re 400 pontot adunk, majd tizedesenként **4-4 ponttal kevesebbet** (tehát 4,9-re 396 pontot, 4,8-ra 392 pontot stb.).

**3. csoport**: minden egyéb felsőfokú oklevél esetén az 5,00-re 400 pontot adunk, majd tizedesenként **5-5 ponttal kevesebbet** (tehát 4,9-re 395 pontot, 4,8-ra 390 pontot stb.)

| Minősítés/átlag | 1. csoport | 2. csoport | 3. csoport |
| --- | --- | --- | --- |
| **„kitüntetéses, kitűnő, kiváló, jeles” 5,0** | **400** | **400** | **400** |
| 4,9 | 397 | 396 | 395 |
| 4,8 | 394 | 392 | 390 |
| 4,7 | 391 | 388 | 385 |
| 4,6 | 388 | 384 | 380 |
| 4,5 | 385 | 380 | 375 |
| 4,4 | 382 | 376 | 370 |
| 4,3 | 379 | 372 | 365 |
| 4,2 | 376 | 368 | 360 |
| 4,1 | 373 | 364 | 355 |
| **„jó” 4,0** | **370** | **360** | **350** |
| 3,9 | 367 | 356 | 345 |
| 3,8 | 364 | 352 | 340 |
| 3,7 | 361 | 348 | 335 |
| 3,6 | 358 | 344 | 330 |
| 3,5 | 355 | 340 | 325 |
| 3,4 | 352 | 336 | 320 |
| 3,3 | 349 | 332 | 315 |
| 3,2 | 346 | 328 | 310 |
| 3,1 | 343 | 324 | 305 |
| **„közepes” 3,0** | **340** | **320** | **300** |
| 2,9 | 337 | 316 | 295 |
| 2,8 | 334 | 312 | 290 |
| 2,7 | 331 | 308 | 285 |
| 2,6 | 328 | 304 | 280 |
| 2,5 | 325 | 300 | 280 |
| **„elégséges” <2,5** | **280** | **280** | **280** |

1. táblázat: Differenciált pontszámítás

A pontszámítás alkalmazásának szabályai:

1. a differenciált pontszámítás ***alkalmazható***, ha az oklevél tartalmazza a minősítés alapjául szolgáló átlagot (egy vagy két tizedesig),
2. a differenciált pontszámítás ***alkalmazható***, ha az oklevél nem tartalmazza az oklevél minősítésének átlagértékét, de *a jelentkező csatolja* azt a dokumentumot, melyen az egy vagy két tizedesig megjelenített oklevélátlag látható (pl. az index megfelelő oldala, oklevéligazolás stb.),
3. a differenciált pontszámítás ***nem alkalmazható***, ha az oklevél nem tartalmaz számszerű átlageredményt, és *a jelentkező nem csatol* az átlagértékre vonatkozó dokumentumot. Ebben az esetben ***a kerek egészhez tartozó pontértéket*** ***kell megadni*** (1. táblázat kiemelt sorai).

**Specializálódás a képzés során**

A szakirányválasztás a képzés második szemeszterében történik. A szakirányok közül – a Kar által megállapított feltételek szerint – egyet vagy kettőt lehet választani.

A Nyíregyházán indított képzésben a megjelölt két szakirány közül egyet lehet választani.

A szakirányokra való bejutás feltételei, az alkalmassági vizsgálatok szempontjai a Kar honlapján olvashatók.

**Felvételi pontok számítása**

Az egyes szakokhoz tartozó vizsgakötelezettséget és a képzési területenként eltérő többletpontok rendszerét a [www.felvi.hu](http://www.felvi.hu) weboldalon tekintheti át.

A külföldi vagy külföldi rendszerű középiskolában szerzett eredmények megfeleltetése, illetve ezek tanulmányi és érettségi pontokká való átszámítása központilag történik, erről bővebben fenti weboldalon találhat információt.

**Csatolandó dokumentumok**

*Felvétel feltétele:* érettségi bizonyítvány, érettségi tanúsítvány, középiskolai bizonyítvány.

*Többletpontok igazolására:* felsőfokú oklevél, felsőoktatási szakképzés igazolása, fogyatékosság igazolása, gyermekgondozás igazolása, hátrányos helyzet igazolása, nyelvvizsgát igazoló dokumentum, OKJ bizonyítvány, sporteredmény igazolása, tanulmányi, művészeti versenyeredmény igazolása.

Felhívjuk figyelmüket arra, hogy a diploma megszerzésének feltétele egy élő idegen nyelvből egy középfokú „C” (B2 komplex) típusú államilag elismert vagy azzal egyenértékű nyelvvizsga-bizonyítvány bemutatása.